**ZAPISNIK 2. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2017/18**

Kraj in datum: ŠGV, avditorij, 10. 10. 2017, 5. šolska ura

Trajanje: 41 min

Predsedujoči: Sergej Praček, predsednik DS

**PRISOTNOST**

Predstavniki: 1. a: Meta Mrevlje, Domen Medvešček, Domen Lemut

 1. b: Ana Medvešček, Filip Petrovič

 1. c: Lucija Štremfelj, Andreja Tomažič, Simon Ogorevc

 2. a: Marija De Luisa, Matej Kompara, Vid Badalič

 2. b: Nina Luznik, Žan Nešić

 2. c: Matej Turk, Jurij Marcus Marc, Amadej Kariž

 3. a: Maja Kobal, Tinkara Božič, Martin Lorenzutti

3. b: Aljaž Bolko, Nika Krašna, Bor Berce

 3. c: Ahac Kikelj, Luka Cimprič

 4. a: Marina Vitković, Jure Ferletič, Jan Nabergoj

 4. b: Aleks Birsa Jogan, Ian Aleksander Gratton, Andraž Puc

 4. c: Erik Mrevlje, Sergej Praček, Sara Knez

Mentorica DS: Petra Rep

Ostali prisotni: Tea Kocman 4. b

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 1. redne seje,
2. Šolski ples,
3. Medrazredni športni turnirji,
4. Šolski radio,
5. Škofijske majice,
6. Razno.

**OPIS**

**K točki 1: Potrditev dnevnega reda in pregled zapisnika 1. redne seje**

Parlament je soglasno potrdil predlagan dnevni red. Sergej Praček je obnovil zapisnik 1. redne seje, na katerega ni bilo pripomb.
Sklep: Predstavniki poročajte o tej točki v razredu.

**K točki 2: Šolski ples**

Tea Kocman (4. b) je predstavila načrt šolskega plesa in nekaj ključnih podatkov.
Predprodaja vstopnic za šolski ples je potekala na dan seje (10.10.). Vstopnina je v predprodaji znašala 1,5€, na samem plesu pa bo cena vstopnice 2€; za maturante je vstop na ples kakor doslej prost. Predvideni stroški ozvočenja in ostalih priprav bodo znašali 70€.
Ples se bo začel ob 19.30 in trajal do 23.00. Dijaki lahko prihajajo na ples od samega začetka do 20.30. Naknaden vstop ne bo mogoč. Domski dijaki se lahko vrnejo v dijaški dom do 21.00 oziroma med 23.00 in 23.10, ko se bo dom zaprl. Vsi, ki bodo ples zapustili pred koncem, bodo zabeleženi.
Organizatorka plesa je še spodbudila dijake h kulturnemu obnašanju in izogibanju prepovedanim substancam, da na plesu ne bi prišlo do neželenih zapletov.
Ga. Petra Rep je povedala, da so bila na pobudo organizatorjev obravnavana Pravila za šolske plese. Pravila so bila s strani vodstva tudi prenovljena in bodo izšla dan po seji (11.10.).

Sklep: Predstavniki poročajte o tej točki v razredu in spodbudite sošolce h kulturnemu obnašanju na šolskem plesu.

**K točki 3: Medrazredni športni turnirji**

Predstavniki razredov so poročali, kateri športi so bili v posameznem razredu izbrani za medrazredne turnirje. Nogomet je skupno prejel 8 glasov, odbojka in košarka 7 glasov in rokomet 2 glasova.
Aljaž Bolko (3. b) je predstavil načrt za izvedbo nogometnega turnirja, ki se bo izvedel kot prvi. Vsa navodila in podrobnosti o točkovanju ter o poteku turnirja so zbrana na listih, ki so bili razdeljeni med predstavnike razredov. (popravek pri 6. točki ''ekipa z večjo razliko'')
Sledil je žreb; izžrebane so naslednje skupine:
 skupina A: 2. a, 4. a, 2. b
 skupina B: 4. b, 3. a, 2. c
 skupina C: 1. b, 1. a, 3. c
 skupina D: 1. c, 4. c, 3. b

Turnir se bo odvil v štirih delih, razpored tekem in rezultati bodo objavljeni na oglasni deski Dijaške skupnosti. Če se ekipa tekme ne more udeležiti, mora to sporočiti najmanj 2 dni pred določenim datumom. Na dan tekme pa bo predvidoma objavljeno obvestilo tudi po zvočniku.

Sklep: Predstavniki poročajte o tej točki v razredu, do naslednje seje med odbojko in košarko izberite šport za drugi šolski turnir ter se pozanimajte o zainteresiranosti dijakov za organizacijo in vodenje drugega turnirja.

**K točki 4: Šolski radio**

Dijaki nobene izmed razrednih skupnosti niso bili zainteresirani za izvedbo projekta.

Sklep: Projekt šolskega radia se zaradi premajhnega zanimanja opusti.

**K točki 5: Škofijske majice**

Predsednik je povedal, da je v času po 1. redni seji pisal več ponudnikom majic glede cene njihove izdelave. Cena majice z všitim logotipom je okrog 20€.
Skoraj vsi predstavniki oddelčnih skupnosti so povedali število zainteresiranih dijakov, ki je trenutno okoli 170.
Predsednik je tudi predstavil natečaj za logotip za ''škofijsko'' majico, ki ga razpisuje predsedstvo DS. Predloge logotipa se lahko odda na elektronski naslov Dijaške skupnosti do 31. oktobra. Več podrobnosti o natečaju bo navedenih na listih, ki bodo v tednu po seji razdeljeni v razrede.
Nadaljnja obravnava točke bo sledila na 3. redni seji v novembru.

Sklep: Predstavniki poročajte o tej točki v razredu in spodbudite dijake za sodelovanju na natečaju. Pogovorite se tudi o tem, katera barva bi bila najbolj primerna za nove šolske majice.

**K točki 6: Razno**

**Naš večer**

Sergej Praček je spodbudil predstavnike razredov, naj povabijo svoje sošolce na ''Naš večer z Ano Čufer'', ki bo 10. 10. ob 19. uri.
**Fotokopirni stroj**

Jure Ferletič je povedal, da je bila posredovana naprej pritožba zaradi manjše okvare fotokopirnega stroja, pri učilnici UPK.

**Elektronski naslov DS**

Ga. Petra Rep je predstavila možnost spremenitve končnice elektronskega naslova DS, ki pa zaradi praktičnih razlogov ni bila sprejeta.

Sklep: Predstavniki poročajte o tej točki v razredu.

|  |  |  |
| --- | --- | --- |
| Jure Ferletič,tajnik DS | Sergej Praček,predsednik DS | Petra Rep,mentorica DS |